
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 64 

31 Ιανουάριου 1995 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. πρ. 37 (1) 

Παραχώρηση άδειας για την ίδρυση, λειτουργία και εκμε¬ 
τάλλευση καζίνο και λοιπών συνοδευτικών εγκαταστά¬ 
σεων στο νομό Αττικής εκτός Δήμου Αθηναίων. 

Ο ΥΠΟΥΡΓΟΣ ΤΟΥΡΙΣΜΟΥ 

Έχοντας υπόψη: 

α) ΤονΝ. 1835/10.3.1989 (ΦΕΚ76 Α/1989) «Σύσταση 
Υπουργείου Τουρισμού και ρύθμιση θεμάτων δημόσιας 
διοίκησης», 

8) Το Π.Δ. 459/12.11.1993 (ΦΕΚ 139 Α/1993) «Ανα¬ 
σύσταση του Υπουργείου Τουρισμού και καθορισμός των 
αρμοδιοτήτων του», 

V) Τον Ν. 2160/1993 (ΦΕΚ 118 Α/1993) «Ρύθμιση για 
τον Τουρισμό και άλλες διατάξεις», 
δ) ΤονΝ. 2206/1994 {ΦΕΚ 62 Α/1994) «Ιδρυση, Οργά¬ 
νωση, Λειτουργία, Ελεγχος Καζίνων και άλλες διατάξεις», 
ε) Το άρθρο 29α του Ν. 1558/85 που συμπληρώθηκε με 
το άρθρο 27 του Ν. 2081/1992, 
στ) Το άρθρο 57 του Ν. 2224/1994 (ΦΕΚ 112Α/ 
1994). ' ' . 

ζ) Την αριθ. 1363/1994 {ΦΕΚ 827 Δ/1994) Κοινή 
Υπουργική Απόφαση των Υπουργών Τουρισμού και Περι¬ 
βάλλοντος, Χωροταξίας και Δημοσίων Έργων, 
η) Τις αριθ. 920/1994 (ΦΕΚ 422 Β/1994), 1328/1994 
(ΦΕΚ 605 Β/1994), 1364/1994 {ΦΕΚ 615 Β/1994), 
1423/1994 {ΦΕΚ 656 Β/1994) και 2116/1994 (ΦΕΚ 
915Β/1994) αποφάσεις του Υπουργού Τουρισμού, 
θ) Τις αριθ. 2009/1994 (ΦΕΚ. 863 Β/1994) και 2032/ 
1994 {ΦΕΚ 883 Β/1994) αποφάσεις του Υπουργού Του¬ 
ρισμού, 

ι) Την αριθ. 523503/5.1.1995 Κοινή Υπουργική Από¬ 
φαση των Υπουργών Τουρισμού και Υφυπουργού των Οι¬ 
κονομικών, 

ια) Την αριθ. 1390/1994 (ΦΕΚ 637 Β/1994) Κοινή 
Υπουργική Απόφαση των Υπουργών Οικονομικών και Του¬ 
ρισμού «Περί συστάσεως θέσεων Γραμματείας Καζίνων», 
ιβ) Την αριθ. 1310/1.8,1994 απόφαση του Υπουργού 
Τουρισμού για τη σύσταση της Επιτροπής που προβλέ¬ 
πουν τα ΰρθρα 8 και 9 του Ν. 2206/1994, 
ιγ) Την από 15.11.1994 με Α.Π. 4945 Επιστολή του 
Υφυπουργού Οικονομικών, 
ιδ) Την από 9.9.1994 προσφορά (Α.Π, 41), 


ιε) Το από 20,12.1994 Πρακτικό της Επιτροπής Διε¬ 
θνούς Πλειοδοτικού Διαγωνισμού για την Παραχώρηση 
Αδειών Καζίνων, 

ιστ) Το από 12.1.1994 (Α.Π. 412) Πρακτικό γνώμης της 
Επιτροπής του άρθρου 30 του Ν. 2160/1993, 
ιζ) Την αριθ. 4/4.1.1995 πρόσκληση του Υπουργού 
Τουρισμού, 

ιη) Τρία (3) αποδεικτικά κατάθεσης του χρηματικού πο¬ 
σού των ένδεκα δισεκατομμυρίων {11.000.000.000) δρχ. 
στον ειδικό λογαριασμό της Τράπεζας της Ελλάδος, που 
κατετέθηκαν στη Γραμματεία Επιτροπής Καζίνων με αριθ. 
Πρωτ. 105/13.1.1995, 

ιθ) Το από 12.1.1995 αποδεικτικό ολοσχερούς κατάθε¬ 
σης του μετοχικού κεφαλαίου της εταιρίας ποσού δρχ. 
2.000.000.000 και την δήλωση που προβλέπεται στην 
Υ.Α. 920/1994 (ΦΕΚ 422 Β/1994) παρ. 7.1 (β). 

κ) Το γεγονός ότι με την απόφαση αυτή δεν προκαλείται 
δαπάνη σε βάρος του Κρατικού Προϋπολογισμού, αποφα¬ 
σίζουμε: 

Το Ελληνικό Δημόσιο (εφεξής «Δημόσιο») παραχωρεί 
δια του παρόντος σύμφωνα με: 

α) τον Ν. 2206/19.4.1994 (ΦΕΚ 62 Α/20.4.1994) 
«Ίδρυση, Οργάνωση, Λειτουργία, έλεγχος καζίνων και άλ¬ 
λες διατάξεις», 

β) τις αποφάσεις αριθ. 920/1994 (ΦΕΚ 422 Β/1994), 
1328/1994 (ΦΕΚ 605 Β/1994), 1364/1994 (ΦΕΚ 615 Β/ 
1994), 1423/1994 (ΦΕΚ 656 Β/1994) και 2116/1994 
(ΦΕΚ 915 Β/1994) του Υπουργού Τουρισμού, 
γ) την Α.Π. 41/9.9.94 προσφορά και την αποδοχή της 
από την Επιτροπή Διεθνούς Πλειοδοτικού Διαγωνισμού 
για την Παραχώρηση Αδειών Καζίνων, 
δ) τις διατάξεις της κειμένης νομοθεσίας και τις κανονι¬ 
στικές διατάξεις που αφορούν τη λειτουργία των Καζίνων, 
στην Κοινοπραξία με την επωνυμία «ΚΟΙΝΟΠΡΑΞΙΑ 
ΚΑΖΙΝΟ ΑΘΗΝΩΝ», που συγκροτείται, σύμφωνα με το 
από 11 Νοεμβρίου 1994 ιδιωτικό συμφωνητικό, από τις 
κοινοπρακτούσες εταιρίες: 

- ΙΝΤΕΡΚ3Ι-ΟΒΕ ΙΝΤΕΗΝΑΤΙΟΝΑί. ΗΟΙ-ΟΙΝΟ 3.Α. με πο¬ 
σοστό 1%, 

- 3ΙΊΝ ΙΝΤΕΠΝΑΤΙΟΝΑΙ. 1ΝνΕ3ΤΜΕΝΤ3 Ι-ΤΟ με ποσο¬ 
στό 10%, 

- ΑΤΤΙ-ΚΑΤ ΑΤΕ με ποσοστό 24%, 

- ΠΡΟΟΔΕΥΤΙΚΗ ΑΤΕ με ποσοστό 24%, 

- ΑΛΤΕ ΑΤΕ με ποσοστό 16%, 

- ΑΕΤΕ ΤΕΧΝΟΔΟΜΗ - ΑΦΟΙ Μ.ΤΡΑΥΛΟΥ με ποσοστό 

16%, 

- ΜΑΡΒΕΟΟΝ ΕΝΤΕΗΡΒΙ5Ε5 5.Α. με ποσοστό 9%, 

που εδρεύει στην Αθήνα, Μαντζάρου 1, (εφεξής ο «Κά¬ 
τοχος της Άδειας»), η οποία πληροί τις οικονομικές, νομι¬ 
κές και τεχνικές προϋποθέσεις, 

την παρούσα Άδεια με το σκοπό την ίδρυση και λει¬ 
τουργία μιας επιχείρησης Καζίνο και των συνοδευτικών 
αυτής εγκαταστάσεων στο Νομό Αττικής, εκτός Δήμου 
Αθηναίων (άρθρο 1 παρ. 1 Ν, 2206/1994) και υπό τους 
όρους και τις προϋποθέσεις που διαλαμβάνονται στην 
απόφαση αυτή (εφεξής η «Άδεια»). 

Άρθρο 1 

Αρχές, ορισμοί, πεδίο εφαρμογής και χρόνος παραχώρη¬ 
σης 

1.1. Την ίδρυση, οργάνωση, λειτουργία και έλεγχο του 
Καζίνο που αφορά η παρούσα Άδεια διέπουν οι βασικές 
αρχές του κεφ. Β άρθρο 8 παρ. 1 του Ν. 2160/1993. 

1.2. Ορισμοί 

Για τους σκοπούς της παρούσας Αδειας και εφ’ όσον 
δεν προβλέπεται άλλως στο παρόν οι όροι που ορίζονται σ' 
αυτήν έχουν την έννοια, που τους αποδίδεται στον Ν. 
2160/1993 κεφ. Β άρθρο 8 παρ. 2εδ. α'. β', γ', δ’ και στις 
σχετικές διατάξεις του Ν. 2206/1994. 

1.3 Πεδίο εφαρμογής της Άδειας 

1.3.1 Ο Κάτοχος της Άδειας δικαιούται με την παρούσα 
Άδεια να λειτουργήσει και εκμεταλλευθεί μια διεθνούς 
τύπου επιχείρηση Καζίνο στην περιοχή Φλοίσβου του Δή¬ 
μου Παλαιού Φαλήρου Αττικής. 

1.3.2 Απαγορεύεται στον Κάτοχο της Αδειας η μετα¬ 
φορά της Επιχείρησης Καζίνο εκτός της ως άνω θέσης για 
όλη τη διάρκεια του χρόνου παραχώρησης της Άδειας. 

1.3.3 Η χορηγούμενη Άδεια είναι: 

α) Οριστική και δεν επιτρέπεται η χορήγηση προσωρι¬ 
νών αδειών ή οποιαδήποτε λειτουργία της επιχείρησης 
κατά παρέκκλιση από τους όρους που καθορίζονται σ* αυ¬ 
τήν. 

β) Προσωπική, δηλαδή αφορά τη συγκεκριμένη Κοινο¬ 
πραξία (ή Εταιρία) και τις Κοινοπρακτούσες Εταιρίες ή την 
ιδρυθησόμενη κατά τα παρακάτω Ανώνυμη Εταιρία και 
τους μετόχους της. 

γ) Ενιαία, δηλαδή δεν μπορεί να διασπασθεί και να 
ασκηθεί ξεχωριστά από καθεμιά των κοινοπρακτουσών 
εταιρειών ή μέτοχο. 

1.3.4 Το Δημόσιο αναλαμβάνει την υποχρέωση για χρο¬ 
νικό διάστημα δώδεκα (12) ετών από την έναρξη λειτουρ¬ 
γίας των εγκαταστάσεων του Καζίνο, σύμφωνα με το χρο¬ 
νοδιάγραμμα να μη χορηγούνται άλλες άδειες λειτουργίας 
επιχειρήσεων Καζίνων, με εξαίρεση αυτές που προβλέπο- 
νται από τις διατάξεις της παρ. 1 του άρθρου 1 του Ν. 
2206/1994. Τυχόν παραχώρηση άλλων αδειών μετά την 
παρέλευση της δωδεκαετίας, θα διέπεται από τους ίδιους 
όρους και προϋποθέσεις της παρούσας. 

1.3.5 Όλες οι υποχρεώσεις του Κατόχου της Άδειας, 
που απορρέουν από την παρούσα ισχύουν, εφόσον διατη¬ 
ρούνται τα δικαιώματα και τα προνόμια του Κατόχου της 
Αδειας κατά τον Ν. 2206/1994. 

1.4 Χρόνος παραχώρησης της Άδειας 

Η παραχωρούμενη Άδεια ίδρυσης, λειτουργίας και 
εκμετάλλευσης Καζίνο είναι οριστική. Το σύνολο όμως 
των προτεινομένων εγκαταστάσεων της χερσαίας και θα¬ 


λάσσιας ζώνης αποδίδονται στο Ελληνικό Δημόσιο, εκ¬ 
προσωπούμενο από τον Υπουργό Τουρισμού, σύμφωνα με 
όσα ορίζονται στην αριθ. 1364/94 (ΦΕΚ 615 Β) απόφαση 
του Υπουργού Τουρισμού, μετά την πάροδο τριάντα (30) 
ετών από την έναρξη λειτουργίας της επιχείρησης Καζίνο. 

1.5 Παραχώρηση χρήσης και εκμετάλλευσης μαρίνας, 
συνεδριακού κέντρου και λοιπών εγκαταστάσεων 

1.5.1 Παραχωρείται επίσης η χρήση και εκμετάλλευση 
του τουριστικού λιμένα (μαρίνας) του Φλοίσβου Αττικής, 
συμπεριλαμβανομένης και της χερσαίας ζώνης, όπως 
αυτή περιγρόφεται στο άρθρο 41 παρ. 2, Παράρτημα II, 
στοιχείο β' του Ν. 2160/1993 σε συνδυασμό με την αριθ. 
1363/1994 (ΦΕΚ 827 Β/1994) και το άρθρο 57 του Ν. 
2224/1994. 

1.5.2 Η Επιτροπή του άρθρου 1 παρ. 7 και 8 του Ν. 
2206/1994, όπως ισχύει, έχει την ευχέρεια να αποδεχθεί 
πρόταση της Κοινοπραξίας ή της εταιρίας του άρθρου 6.1 
της παρούσας για την εκμετάλλευση της μαρίνας και των 
κτιρίων που συνδέονται λειτουργικά με αυτήν από μέλος 
της Κοινοπραξίας και όχι από την Κοινοπραξία ή από μέ¬ 
τοχο της εταιρίας και όχι από την ανώνυμη εταιρία του άρ¬ 
θρου 6.1 της παρούσας, μόνον του ή με τρίτο πρόσωπο, 
μετό την ολοκλήρωση του συνόλου των έργων της μαρί¬ 
νας, σύμφωνα με το χρονοδιάγραμμα. Στην περίπτωση 
αυτή θα αξιολογηθούν οι προσφερόμενες πρόσθετες εγ¬ 
γυήσεις και η συνδρομή όλων των προϋποθέσεων, τυπι¬ 
κών και ουσιαστικών, που ορίζει ο νόμος, στο μέλος της 
Κοινοπραξίας, στον μέτοχο της ανώνυμης εταιρίας και στο 
τυχόν τρίτο πρόσωπο. Η ευθύνη για την εμπρόθεσμη και 
σύμφωνα με την προσφορά εκτέλεση του συνόλου των 
έργων της μαρίνας παραμένει κοινή και εις ολόκληρον για 
τα μέλη της Κοινοπραξίας, την Κοινοπραξία ή την ανώ¬ 
νυμη εταιρία και δεν μεταβάλλεται από την ευχέρεια, που 
παρέχεται με τη διάταξη αυτή. Γ ια το μέλος της Κοινοπρα¬ 
ξίας ή τον μέτοχο της εταιρίας, ο οποίος θα αναλάβει κατά 
τα άνω την εκμετάλλευση της μαρίνας από κοινού με τρίτο 
πρόσωπο, εφαρμόζονται αναλόγως οι διατάξεις του άρ¬ 
θρου 6.1 και 6.2 της παρούσας. 

1.5.3 Ο κάτοχος της Άδειας υποχρεούται σε λήψη 
όλων τον κατά τον Νόμο απαραιτήτων αδειών και εγκρί¬ 
σεων για την παραχωρούμενη χρήση και εκμετάλλευση 
της κατά τα άνω μαρίνας. 

1.5.4 Η παραχώρηση της εκμετάλλευσης της κατά τα 
άνω μαρίνας ισχύει για χρονικά διάστημα τριάντα (30) 
ετών. Οι προτεινόμενες εγκαταστάσεις αποδίδονται στο 
Ελληνικό Δημόσιο μετά την πάροδο τριάντα (30) ετών, 
όπως ορίζεται στην υπ’ αριθμ. 1364/1994 (ΦΕΚ 615 Β) 
απόφαση του Υπουργού Τουρισμού. 

1.5.5 Δια της παρούσης αποφάσεως δεν χορηγείται 
άδεια λειτουργίας της μαρίνας, ούτε εγκρίνεται η υποβλη- 
θείσα αρχιτεκτονική προμελέτη, αλλά εγκρίνεται η επεν¬ 
δυτική πρόταση κατασκευής και εκμετάλλευσης της μαρί¬ 
νας. Η χορήγηση της άδειας θα γίνει σύμφωνα με το άρθρο 
31 παρ. 5 επ. του Ν. 2160/1993 και κάθε άλλης σχετικής 
διάταξης. 

1.6 0 κάτοχος της αδείας θα έχει για όλο το χρονικό διά¬ 
στημα ισχύος της παρούσας τη χρήση και εκμετάλλευση 
όλων των κατασκευών και εγκαταστάσεων του τουριστι¬ 
κού λιμένα του Φλοίσβου Αττικής. 

' Αρβρο 2ο 

Εκτέλεση έργων - Χρονοδιάγραμμα 

Α. Εκτέλεση έργων 

Ο κάτοχος της Αδειας ιιποχρεούται με μέριμνα, ευθύνη 
και με δαπάνες του να προβεί στην ανάπτυξη της χερ¬ 
σαίας ζώνης της Μαρίνας Φλοίσβου, της οποίας την κα¬ 
τοχή και διαχείριση έχει το Υπουργείο Τουρισμού και ο 
ΕΟΤ και της οποίας η χρήση και εκμετάλλευση παραχω- 
ρείται στον Κάτοχο της Άδειος. 

Η ανάπτυξη αυτή θα περιλαμβάνει: 

1. Την κατασκευή πολυτελούς κτιρίου Καζίνο διεθνών 
προδιαγραφών, συνολικής υπέργειας επιφάνειας περίπου 
18.000 τ.μ., το οποίο θα περιλαμβάνει: 

- Αίθουσα παιγνίων καθαρής επιφάνειας περίπου 7.300 
τ.μ. μετά των βοηθητικών χώρων για την λειτουργία της αί¬ 
θουσας (γραφεία, ανταλλακτήρια κ.λπ.) ώστε η συνολική 
επιφάνεια αίθουσας και βοηθητικών χώρων αυτής να 
ανέρχεται περίπου σε 9.100 τ.μ. 

Στην αίθουσα παιγνίων θα τοποθετηθούν ενδεικτικά τα 


ακόλουθα τραπέζια: 


- Ρουλέτες 

73 

- Μπάγκο πούντο 

4 

- Μπακαρά 

3 

- Μπλακ Τζακ 

58 

- Ζάρια 

10 


Επίσης στην αίθουσα παιγνίων και στους συνδεόμενους 
με αυτή χώρους θα τοποθετηθούν περίπου 2.500 μηχανή¬ 
ματα με νομίσματα. 

- Η υπόλοιπη επιφάνεια του κτιρίου θα καταλαμβάνεται 
από χώρους εστίασης και αναψυχής (νυκτερινό κέντρο, 
εστιατόρια, ΒΑΒ, Οοίίθβ 3(τορ), καταστήματα, γραφεία και 
τούς βοηθητικούς χώρους για την εν γένει λειτουργία του 
κτιρίου. 

2. Την κατασκευή πολυτελούς ξενοδοχείου 300 περί¬ 
που κλινών σε δωμάτια κα> σουίτες (δίκλινες, τρίκλινες, 
τετράκλινες). 

Οι κοινόχρηστοι χώροι του Ξενοδοχείου θα περιλαμβά¬ 
νουν: υποδοχή, καθιστικό, ΒΑΒ, εστιατόρια, Οοίίββ 5όορ, 
αίθουσα IV, αίθουσα πολλαπλών χρήσεων, καταστήματα, 
γυμναστήριο, σάουνα, κομμωτήριο, ιατρείο κ.λπ. 

Στον περιβάλλοντα χώρο θα υπάρχει πισίνα ενηλίκων 
και πισίνα παίδων. 

3. Την κατασκευή υπερσύγχρονου συνεδρισκού κέ¬ 
ντρου 4.000 ατόμων αποτελούμενο από: 

- Την κυρίως αίθουσα συνεδρίων περίπου 4.800 τ.μ. 

- Αίθουσα μικρών συνεδριών περίπου 620 τ.μ. 

- Αίθουσα μικρών συνεδρίων περίπου 365 τ.μ., διαιρού¬ 
μενη για μικρότερες συναντήσεις. 

-- Αίθουσα μικρών συνεδρίων περίπου 220 τ.μ. 

- Χώρους υποδοχής συνέδρων και Ν/ΙΡ. 

- Εστιατόριο, ΟοίΙβ 3πορ. 

- Χώρο γραμματειακής υποοτήριξης (τηλεπικοινωνίες, 
ΡΑΧ, φωτοτυπίες, δακτυλογραφήσεις κ.λπ.). 

- Καταστήματα πωλήσεως ειδών, Τράπεζα, γραφείο 
Τουρισμού κ.λπ. 

- Ιατρείο. 

- Βοηθητικούς χώρους απαραίτητους για την λειτουργία 
ίου Συνεδριακού Κέντρου. 

4. θα κατασκευασθεί η Μαρίνα της Β' λιμεναλεκάνης 
του Φλοίσβου, η οποία θα είναι χωρητικότητας 500 σκα¬ 
φών. Η Μαρίνα θα είναι σύγχρονης τεχνολογίας και θα πα¬ 


ρέχει προς τα σκάφη, παροχή νερού, ηλεκτρικού, τηλεφώ¬ 
νου και σύμφωνα με τις οριστικές μελέτες, που θα εγκρί¬ 
νει η κατά νόμο Επιτροπή τωνάρθρ. 30 επ. Ν. 2160/1993. 

Για την υποστήριξη των Μαρίνας θα κατασκευασθούν 
ενδεικτικά και σύμφωνα με τις μελέτες που θα εγκριθούν 
στην χερσαία ζώνη: 

- Γραφεία Διοίκησης περίπου 1.250 τ.μ. 

- Κτίρια για \Λ/0 και πλυντήρια ρούχων περίπου 300 τ.μ. 

- Καταστήματα πωλήσεως ναυτιλιακών και λοιπών ειδών. 

- Εστιατόριο και 3ΝΑ0Κ ΒΑΒ. 

- Ναυπηγοεπισκευαστική μονάδα με ϋΡΤ δυνατότητας 
ανέλκυσης σκαφών μέχρι 25 μ. 

Ο Κάτοχος της Αδειας υποχρεούται να διαθέσει, χωρίς 
οποιοδήποτε αντάλλαγμα, στο Υπουργείο Τουρισμού από 
τους ανωτέρω κτιριακούς χώρους έως 700 τ.μ. περίπου 
για τη στέγαση των Δημοσίων Υπηρεσιών που απαιτούνται 
για την λειτουργία της Μαρίνας (Λιμεναρχείο, Τελωνείο, 
ΕΟΤ κ.λπ.) και οποιαοδήποτε άλλης δημόσιας υπηρε¬ 
σίας. 

5. θα γίνει διαμόρφωση του περιβάλλοντος χώρου των 
κτιριακών εγκαταστάσεων δηλαδή: 

- θα κατασκευασθεί το δίκτυο εσωτερικής οδοποιίας. 

- θα κατασκευασθούν χώροι υπαίθριας στάθμευσης 
2 000 περίπου αυτοκινήτων. 

- θα γίνει κηποτεχνική διαμόρφωση και ανάδειξη του συ¬ 
νολικού περιβάλλοντος χώρου που θα περιλαμβάνει φύ¬ 
τευση (γκαζόν, δένδρα, θάμνο η, δίκτυο άρδευσης κσι φω¬ 
τισμό. 

6. Όσον αφορά την κατασκευή των παραπάνω εγκατα¬ 
στάσεων ο Κάτοχος της Αδειας υποχρεούται να: 

- Έχει πλήρη γνώση των συνθηκών που υφίστανται σή¬ 
μερα στην περιοχή, που καλύπτει η Άδεια αυτή, από την 
άποψη γενικών διευκολύνσεων, εξυπηρετήσεων και έρ¬ 
γων υποδομής, κοινής ωφέλειας και τις δυνατότητες που 
παρέχουν αυτά. 

- Να προβεί σε επένδυση σύμφωνη με την 1363/ 
8 8.1994 (ΦΕΚ 827 Δ Κοινή Υπουργική Απόφαση του 
Υπουργού Τουρισμού και του Υπουργού ΠΕ.ΧΩ.Δ Ε. και 
κατά τα λοιπά με τους ισχύοντες πολεοδομικούς κανόνες 
και ρυθμίσεις για το είδος των κτιρίων, την χρήση και άλλα 
στοιχεία και τις τεχνικός προδιαγραφές του ΕΟΤ. 

- Να προβεί στην λήψη των απαραιτήτων οικοδομικών 
αδειών με αποκλειστική ευθύνη του σύμφωνα με τους νό¬ 
μους που εκάστοτε ισχύουν, δεδομένου ότι η χορήγηση 
της παρούσας άδειας δεν συνεπάγεται οποιαδήποτε δυ¬ 
νατότητα παρέκκλισης από τις ισχΰουσες πολεοδομικές 
διατάξεις, πέραν των αναγραφόμενων στην ως άνω ΚΥΑ 
1363/8.8.1994. 

Να προβεί στην έγκριση των μελετών εφαρμογής των 
κτιριακών και λοιπών εγκαταστάσεων από τις αρμόδιες 
Υπηρεσίες του Υ.ΠΕ.ΧΩ.Δ.Ε. του Υπουργείου Τουρισμού 
και του ΕΟΤ για τον έλεγχο της συμμόρφωσής τους προς 
τις ισχΰουσες τεχνικές προδιαγραφές 
Β. Χρονοδιάγραμμα εκτέλεσης έργων και έναρξης λει¬ 
τουργίας της Επιχείρησης Καζίνο και των συνοδευτικών 
αυτής εγκαταστάσεων 

1. Ο Κάτοχος της Άδειας υποχρεούται να ολοκληρώσει 
την κατασκευή των διαφόρων έργων, να προμηθευθεί τον 
εξοπλισμό και να θέσει σε λειτουργία όλες τις εγκαταστά¬ 
σεις της ιδρυθησόμενης επιχείρησης Καζίνο και των συνο¬ 
δευτικών εγκαταστάσεων αυτής, σύμφωνα με το χρονο¬ 
διάγραμμα της προσφοράς του ως εξής: 

- Πτέρυγα αίθουσας Καζίνο, δηλαδή όλοι οι χώροι οι απα¬ 
ραίτητοι για την λειτουργία του Καζίνο, χωρίς όμως τους 
χώρους αναψυχής και εστίασης, εντός οκτώ (8) μηνών 
από της λήψεως της σχετικής οικοδομικής άδειας. 

- Ολοκλήρωση του κτιρίου Καζίνο, εντός δεκαέξι (16) μη¬ 
νών από της λήψεως της σχετικής άδειας. 

- Ξενοδοχείο εντός δεκαπέντε (15) μηνών από της λή¬ 
ψεως της σχετικής οικοδομικής άδειας. 

- Μαρίνα και κτίρια αυτής εντός τριανταέξι (36) μηνών 
από της λήψεως των σχετικών αδειών. 

- Συνεδριακό Κέντρο εντός τριανταεπτά (37) μηνών από 
της λήψεως της σχετικής οικοδομικής άδειας. 

- Η διαμόρφωση του περιβάλλοντος χώρου θα ξεκινήσει 
με την έναρξη του Καζίνο και φυσικό θα ολοκληρωθεί με 
το πέρας του Συνεδριοκού Κέντρου. 

Εξυπακούεται, ότι οι πιο πάνω προθεσμίες θα ισχύουν 
εφόσον το Υπουργείο Τουρισμού και ο ΕΟΤ θα παραδώ¬ 
σουν στον Κάτοχο της Άδειας τον χώρο της χερσαίος Ζώ¬ 
νης του Φλοίσβου άμεσα ελεύθερο από κάθε χρήση ή 
εγκατάσταση ή διεκδίκηση. 

Σε περίπτωση καθυστέρησης παράδοσης του χώρου 
στον Κάτοχο της Αδειας παρ’ ότι θα ζητηθεί απ’ αυτόν για 
την εκτέλεση των εργασιών (έστω και των προκαταρκτι¬ 
κών όπως των λεπτομερών τοπογραφήσεων που απαιτού¬ 
νται για την σύνταξη των μελετών) αναστέλλεται ο χρόνος 
εκπλήρωσης όλων των υποχρεώσεων του Κατόχου της 
Άδειας για ίσο χρονικό διάστημα μέχρι την παράδοση του 
χώρου. 

Επίσης αν κατά την έναρξη ή κατά την διάρκεια εκτέλε¬ 
σης των έρνων ή και μετά την ολοκλήρωσή τους και μέχρι 
τη λήξη της ισχύος της παρούσας, εγερθούν διεκδικήσεις 
επί της κυριότητας ή της διαχείρισης της έκτασης από 
ΟΤΑ ή ιδιώτες ή Δημόσιες Υπηρεσίες ή από οποιονδήποτε 
τρίτο ή ομοίως υπάρξουν διαφωνίες μεταξύ Δημοσίων 
Υπηρεσιών ή παρακωλυθεί η εκτέλεση των έργων ή η λει¬ 
τουργία των εγκαταστάσεων από λόγους μη αναγόμενους 
στη σφαίρα ευθύνης του Κατόχου της Αδειας, με αποτέ¬ 
λεσμα διαταγή διακοπής προώθησης των εργασιών ή αδυ¬ 
ναμία λήψης οικοδομικής άδειας από Αρχή έχουσα κατά 
τον Νόμο την σχετική αρμοδιότητα ή παρακώλυση εκτέλε¬ 
σης του έργου ή παρακώλυση λειτουργίας των εγκαταστά¬ 
σεων από οποιονδήποτε και από ομάδες ιδιωτών ασκού- 
ντων βία, αναστέλλεται η εκπλήρωση όλων των υποχρεώ¬ 
σεων του Κατόχου της Άδειας για όσο χρονικό διάστημα 
θα ισχύει η διαταγή διακοπής των εργασιών ή για το διά¬ 
στημα που θα παρακωλύεται η εκτέλεση των έργων ή η 
λειτουργία των εγκαταστάσεων νια τους πιο πάνω λόγους. 

Στις ανωτέρω περιπτώσεις εφαρμόζονται οι διατάξεις 
του Αστικού Κώδικα περί μισθώσεως ακινήτου. 

Η ολοκλήρωση των εργασιών κατασκευής και η έναρξη 
της λειτουργίας των παραπάνω εγκαταστάσεων θα πιστο¬ 
ποιηθεί από την αρμόδια Επιτροπή Εποπτεϊας Καζίνων με 
έκθεσή της προς τον Υπουργό Τουρισμού. 

Ο παραπάνω χρόνος εκτέλεσης του έργου μπορεί να 
παρατείνεται μέχρι το 1/4 αυτού. Μετά την λήξη της πα¬ 
ραπάνω παράτασης θα κινείτο η διαδικασία ανάκλησης 
της Άδειας για την μη έγκαιρη εκτέλεση του έργου και την 
κήρυξη του Κατόχου της Αδειας εκπτώτου. 

2. Η λειτουργία της Επιχειρήσεως Καζίνο επιτρέπεται 
να αρχίσει με την έγκαιρη κατά τα ανώτερο ολοκλήρωση 
της κατασκευής της πτέρυγας αίθουσας Καζίνο, όπως 
αυτή προσδιορίζεται ανωτέρω υπό Β.1 περίπτωση πρώτη 


και την σχετική πιστοποίηση από την αρμόδια Επιτροπή 
Εποπτεϊας Καζίνων. 


' Αρθρο 3ο 


Οικονομικές Υποχρεώσεις Κατόχου της Άδειας 


Για την παραχώρηση της Αδειας για την ίδρυση, λει¬ 
τουργία και εκμετάλλευση της επιχείρησης Καζίνο ο Κά¬ 
τοχος της Άδειας υποχρεούται να εγγυάται να εκπληρώ¬ 
σει όλες τις παρακάτω υποχρεώσεις του σύμφωνα με τον 
Ν. 2206/1994 και την προσφορά του. 

3.1 Οικονομικές υποχρεώσεις προ της παραχώρησης 
της Άδειας 

3.1.1 Καταβολή μετοχικού κεφαλαίου 

Για την χορήγηση της άδειας έχει καταβληθεί από τον 
Κάτοχο της Άδειας εξ ολοκλήρου μετοχικό κεφάλαιο δύο 
δισεκατομμυρίων (2.000.000.000) δραχμών, όπως προ¬ 
κύπτει από το με ημερομηνία 12.1,1995 αποδεικτικό. 

3.1.2 Καταβολή Χρηματικής Προσφοράς 

Γ ια την παραχώρηση της παρούσης άδειας ο Κάτοχος 
της Αδειας κατέθεσε το ποσό των ένδεκα δισεκατομμυ¬ 
ρίων (11.000.000.000) δρχ., όπως αποδεικνύεται από 
τρία (3) αποδεικτικά κατάθεσης του ανωτέρω χρηματικού 
ποσού στον ειδικό λογαριασμό της Τράπεζας Ελλάδος 
(παρ. 9.2 Υ.Α. 920/1994 /ΦΕΚ 422 Β/1994), που κατατέ¬ 
θηκαν στη Γραμματεία Επιτροπής Καζίνων με αριθ. Πρωτ. 


105/13.1.1995. 

3.2 Οικονομικές υποχρεώσεις μετά την παραχώρηση 
της Άδειας 

3.2.1 Επένδυση 

Εντός των προθεσμιών του χρονοδιαγράμματος του άρ¬ 
θρου 2Β ο Κάτοχος της Άδειας υποχρεούται να πραγμα¬ 
τοποιήσει επένδυση αναλυτικού, ενδεικτικού προϋπολο¬ 
γισμού ως κατωτέρω που θα καλύψει τις δαπάνες κατα¬ 
σκευής και εξοπλισμού της επένδυσης σύμφωνα με τις 
προδιαγραφές της προσφοράς του Κατόχου της Άδειας. 
Ενδεικτικός Προϋπολογισμός Έργων Εκατ. Δρχ. 

- Μαρίνα 7.920 » 

- Κτιριακές Εγκαταστάσεις Καζίνου 12.000 » 

- Εξοπλισμός Καζίνου 6.600 - 

- Κτιριακές Εγκαταστάσεις & Εξοπλι¬ 

σμός Ξενοδοχείου & Συνεδριακού Κέ¬ 
ντρου 24.120 » 

- Παρεπόμενα έξοδα 10.630 » 

- Πάρκινγκ και Έργα Υποδομής 2.500 » 

Σύνολο 63.770 » 

- Έξοδα τόκων στην περίοδο κατα¬ 
σκευής 18.716,9 » 

- Έξοδα πρώτης εγκατάστασης και 

αρχικά κεφάλαιο κίνησης 600,0 » 

Γ ενικό Σύνολο 83.086,9 » 

3.2.2 Ενδεικτικός αριθμός μηχανημάτων για την έναρξη 
λειτουργίας του Καζίνο 

Κατά την έναρξη λειτουργίας του Καζίνο ο Κάτοχος της 
Άδειας πρέπει να έχει εγκαταστήσει τουλάχιστον τα πα¬ 
ρακάτω μηχανήματα: 

- Ρουλέτες 73 

- Μπάγκο - Πούντο 4 

- Μπακαρά 3 

- Μπλάκ-Τζάκ 58 

- Ζάρια 10 

- Μηχανήματα με νομίσματα τουλάχιστον 2.500 

3.2.3 Νέες θέσεις εργασίας 

Ο Κάτοχος της Άδειας μεριμνά για την δημιουργία των 
παρακάτω θέσεων εργασίας για την ανάπτυξη της επιχεί¬ 
ρησης Καζίνο και των συνοδευτικών αυτών εγκαταστά¬ 
σεων. 

- Κατά το στάδιο της κατασκευής: περίπου 1.014 θέσεις 
εργασίας. 

- Για τη λειτουργία του Καζίνο και των συνοδευτικών 
εγκαταστάσεων: περίπου 3.000 θέσεις εργασίας. 

Η πλειοψηφία του προσωπικού που θα καλύψει τις πα¬ 
ραπάνω θέσεις εργασίας θα είναι κάτοικοι της ευρύτερης 
περιοχής των Αθηνών. Οι αλλοδαποί εργαζόμενοι, που θα 
προσληψθοϋν τόσο κατά το κατασκευαστικό στάδιο, όσο 
και για τη διοίκηση, διαχείριση και λειτουργία του Καζίνο 
δεν θα ξεπερνούν το ποσοστό 5% επί του συνόλου των 
απασχολούμενων στο στάδιο κατασκευής και διοίκησης. 
3.2.4 Άμεσα Οικονομικά οφέλη για το Δημόσιο 
α) Ειδικό ετήσιο τέλος υπέρ του Δημοσίου 
Ο Κάτοχος της Άδειας υποχρεούται να καταβάλει στο 
Δημόσιο ειδικό ετήσιο τέλος ποσού ενός δισεκατομμυ¬ 
ρίου διακοσίων εκατομμυρίων (1.200.000.000) δραχμών, 
το οποίο θα αποδίδεται στον Ε.Ο.Τ. με την καταβολή σ' 
αυτόν μη νιαϊως από την έναρξη λειτουργίας του Καζίνο και 
καθ’ όλη τη διάρκεια της λειτουργίας του ποσού δρχ. 
εκατό εκατομμυρίων (100.000.000). Η καταβολή των πο¬ 
σών αυτών θα γίνεται σύμφωνα με τις διατάξεις περί Φό¬ 
ρου Προστιθέμενης Αξίας, αναλογικά εφαρμοζομένων. 

β) Συμμετοχή του Δημοσίου στα μικτά κέρδη τωνπαιχνι- 
διών 

Ο Κάτοχος της Άδειας υποχρεούται να καταβάλει στο 
Ελληνικό Δημόσιο για τη συμμετοχή του Δημοσίου στα μι¬ 
κτά κέρδη των παιχνιδιών, όπως αυτά ορίζονται από το 
Π.Δ. 1123/1980, ποσοστό 30% σύμφωνα με τον Ν. 
2206/94 (άρθρ. 2 παρ. 8α) και την προσφορά του, που 
έγινε αποδεκτή. 

Η συμμετοχή αυτή υπολογίζεται και καταβάλλεται μη¬ 
νιαία σύμφωνα με τις διατάξεις περί Φόρου Προστιθέμε¬ 
νης Αξίας, αναλογικά εφαρμοζομένων. 

γ) Τέλη και δικαιώματα υπέρ της Τοπικής Αυτοδιοίκη¬ 
σης 

Για την καταβολή τους η επιχείρηση Καζίνο κάι οι συνο¬ 
δευτικές αυτής επιχειρήσεις, όπως εστιατόρια, μπαρ κ.λπ. 
εξομοιώνονται με τις επιχειρήσεις Ξενοδοχείων Πολυτε¬ 
λείας. Το άθροιομα των τελών, φόρων και δικαιωμάτων, 
συμπεριλαμβανομένου του τέλους ακίνητης περιουσίας, 
δεν μπορεί, σύμφωνα με το άρθρο 36 παρ. 3 του Ν. 2160/ 

1993, να υπερβαίνει το 1 % των ετήσιων ακαθάριστων ει¬ 
σπράξεων του Κατόχου της Άδειας, 
δ) Λοιπά έσοδα υπέρ του Δημοσίου 
Ο Κάτοχος της Άδειας υπόκειται σε όλες τις υποχρεώ¬ 
σεις για φόρους, τέλη και δικαιώματα που προβλέπονται 
από τους νόμους και αφορούν τη δραστηριότητα των ανω¬ 
νύμων εταιριών στην Ελλάδα, 

- Τα μικτά κέρδη παιχνιδιών δεν υπόκεινται σε φόρο προ¬ 
στιθέμενης αξίας είτε τα μικτά κέρδη προέρχονται από 
5ίοί ΓπεσΙιιηβδ είτε από άλλα παιχνίδια στο Καζίνο. 

- Τα φιλοδωρήματα δεν αποτελούν μέρος των μικτών 
κερδών παιγνίων, αλλά των κερδών της επιχείρησης. 

ε) Ετήσιο Αντάλλαγμα για την παραχώρηση εκμετάλ¬ 
λευσης της Μαρίνας 

Ο Κάτοχος της Άδειας υποχρεούται να καταβάλει από 
την έναρξη λειτουργίας της μαρίνας ετήσιο αντάλλαγμα 
για την παραχώρηση εκμετάλλευσης της Μαρίνας ποσόν 


δρχ. 300 εκατομμυρίων ετησίως αναπροσαρμοζόμενο με 
βάση τον Δείκτη Τιμών Καταναλωτή. 

στ) Τεκμαρτό ενοίκιο έκτασης των εγκαταστάσεων της 
Μαρίνας που θα παραχωρηθεϊ στο Ελληνικό Δημόσιο 
Ο Κάτοχος της Άδειας θα παραχωρήσει οτο Ελληνικό 
Δημόσιο τη χρήση έκτασης περίπου 700 τ.μ. από τις κτι- 
ριακές εγκαταστάσεις της Μαρίνας, για τη στέγαση των 
απαραιτήτων και συναφών προς τη Μαρίνα δημοσίων υπη¬ 
ρεσιών (όπως λιμεναρχείο, τελωνείο κ.λπ.). Το τεκμαρτό 
ενοίκιο της έκτασης των εγκαταστάσεων αυτών καθορίζε¬ 
ται σε δρχ. 84 εκατ. το χρόνο από την έναρξη λειτουργίας 
των εγκαταστάσεων. 

ζ) Ετήσιο μίσθωμα για την οικοπεδική έκταση 
Ο Κάτοχος της Άδειας υποχρεούται να καταβάλει ετή¬ 
σιο μίσθωμα για την οικοπεδική έκταση ποσού δρχ. διακο- 
σίων εκατομμυρίων (200.000.000) ετησίως, από την 
έναρξη λειτουργίας των εγκαταστάσεων, αναπροσαρμο¬ 
ζόμενο ετησίως από το δεύτερο χρόνο λειτουργίας τους 
με βάση τον Δείκτη Τιμών Καταναλωτή, 
η) Βεβαίωση κάθε φύσης εσόδων του Δημοσίου 
Με κοινή απόφαση των Υπουργείων Οικονομικών και 
Τουρισμού θα καθορισθούν όλα τα έγγραφα και μηχανικά 
μέσα για την βεβαίωση κάθε φύσης εσόδων του Δημοσίου 
επί πλέον εκείνων που προβλέπονται από τις γενικές δια¬ 
τάξεις. 

3 2.5 Παρεπόμενα οφέλη για την Εθνική Οικονομία 
Ο Κάτοχος της Άδειας μεριμνά και εγγυάται σύμφωνα 
με την προσφορά του τα εξής: 

α) Την εισαγωγή σημαντικών κεφαλαίων από το εξωτε¬ 
ρικό και την πραγματοποίηση παρεπόμενων επενδύσεων 
για την τόνωση της Ελληνικής Οικονομίας και την ανά¬ 
πτυξη της περιοχής εγκατάστασης και λειτουργίας του κα¬ 
ζίνο και των λοιπών εγκαταστάσεων, που θα πραγματοποι¬ 
ηθούν όπως περιγράφονται στο άρθρο 2 Α, παρ. 2 (β) (1) 
της παρούσας. 

β) Τη δημιουργία των εγκαταστάσεων και έργων ειδικής 
τουριστικής υποδομής για την προσέλκυση στην Ελλάδα 
υψηλής στάθμης τουριστών, δηλαδή συνεδριακού τουρι¬ 
σμού και τουρισμού θαλαμηγών κ.λπ., όπως περιγράφο- 
νται στο άρθρο 2Α, παρ. 2 (β) (2) της παρούσας. 

γ) Τη δημιουργία νέων θέσεων εργασίας, όπως περιγρά- 
φονται ανωτέρω στο άρθρο 3.2.3. 

δ) Αύξηση της αξίας της γης στην περιβάλλουσα πε¬ 
ριοχή του Φλοίσβου και την ευρύτερη περιοχή Αθηνών, 
γεγονός το οποίο κρίνεται θετικό τόσο για τους ιδιοκτήτες 
ακινήτων στην περιοχή όσο και για το ελληνικό κράτος από 
φορολογικής άποψης. 

ε) Ανοδο της τουριστικής κίνησης στην ευρύτερη πε¬ 
ριοχή Αθηνών και ταυτόχρονη τόνωση του ποιοτικού του¬ 
ρισμού της χώρας, αφού το καζίνο, το ξενοδοχείο και η 
προτεινόμενη μαρίνα υψηλών προδιαγραφών θα στοχεύ¬ 
ουν κυρίως στην προσέλκυση τουριστών υψηλής εισοδη¬ 
ματικής τάξης. 

ζ) Συμβολή στην ανάπτυξη ειδικών μορφών τουρισμού, 
και συγκεκριμένα συνεδριακού και θαλάσσιου τουρισμού 
λόγω της κατασκευής του συνεδριακού κέντρου και της 
μαρίνας. 

η) Προσέλκυση άλλων επενδυτών και επιχειρηματιών, 
ανάλογου κύρους με τον εν λόγω επενδυτή, οι οποίοι εν¬ 
διαφέροντα* για επενδύσεις στην Ελλάδα. 

Αρθρο 4ο 

Λειτουργία του Καζίνο - Εποπτεία - Πληροφορίες 

4.1 Λειτουργία του Καζίνο 

4.1.10 Κάτοχος της Αδειας υποχρεούται να λειτουργεί 
την επιχείρηση Καζίνο, όπως θα εγκρίνεται εκάστοτε από 
την αρμόδια Επιτροπή κατόπιν αιτήσεώς του προς αυτήν, 
καθ' όλη τη διάρκεια του έτους και σε ωράριο που θα κα¬ 
θορίζεται από την επιχείρηση - μη υποκείμενη σε περιορι¬ 
σμό ωραρίου - με εξαίρεση τον αναγκαίο χρόνο για τις επι¬ 
σκευές και συντηρήσεις των εγκαταστάσεων, που θα προ- 
εγκρίνονται από την Επιτροπή Καζίνων μετά από αίτηση 
του Κατόχου της Άδειας προς αυτήν και θα παρακολου- 
θούνται από αυτήν. 

4.1.2 Ο τρόπος λειτουργίσς του Καζίνο θα είναι σύμ¬ 
φωνα με τις διαδικασίες που προβλέπονται στην προ¬ 
σφορά και ενεκρίθησαν από την Επιτροπή Καζίνων. Ο 
κρατικός έλεγχος θα ασκείται, κατά τρόπο που δεν θα 
επηρεάζει την λειτουργία του καζίνο και χωρίς καμμία χρη¬ 
ματική επιβάρυνση για τον Κάτοχο της Άδειας. 

4.1.3 Ο Κάτοχος της Άδειας υποχρεούται να μεριμνά, 
όπως η λειτουργία των παραπάνω και γενικά όλων των 
εγκαταστάσεων του όλου συγκροτήματος διατηρείται 
καθ’ όλη τη διάρκεια της παραχώρησης της Αδειας εις 
υψηλό τουριστικό επίπεδο και να ασκεί την εκμετάλλευση 
αυτή υποδειγματικά ώστε να ανταποκρίνεται α) στις λει¬ 
τουργικές απαιτήσεις για να εξασφαλίζεται από κάθε 
άποψη η βιωσιμότητα της επιχείρησης και η εξυπηρέτηση 
των πελατών ημεδαπών και αλλοδαπών, β) στις περιβαλ¬ 
λοντικές απαιτήσεις, ώστε να προκαλεϊται η ελάχιστη κοι¬ 
νωνική όχληση από την ανάπτυξη του Καζίνο στο άμεσο 
κοινωνικό και φυσικό περιβάλλον και γ) στις οικονομικές 
υποχρεώσεις προς τους παίκτες και το Δημόσιο. 

4.1.4 Κάθε παράβαση των παραπάνω θα συνεπάγεται 
για τον Κάτοχο της Άδειας τις κυρώσεις του άρθρου 5.1. 
της παρούσας. 

4.1.5 Τα παιχνίδια που επιτρέπεται να παίζονται εντός 
του Καζίνο, ο τρόπος διεξαγωγής τους η ηλικία των ατό¬ 
μων που εισέρχονται σ' αυτά, η διαδικασία εισόδου και το 
ωράριο λειτουργίας του Καζίνο καθορίζονται από τις δια¬ 
τάξεις των παρ. 7, 8, 9, 10 και 21 του άρθρου 3 του Ν. 
^206/1994, τις οποίες υποχρεούται να τηρεί ο Κάτοχος 
της Άδειας. 

4 1.60 Κάτοχος της Άδειος υποχρεούται να τηρεί τον 
κανονισμό διεξαγωγής των παιχνιδιών εντός του Καζίνου 
που θα καθορισθεί με την Υπουργική Απόφαση σύμφωνα 
με το άρθρ. 3. παρ. 8 του Ν. 2206/1994. 

Με την ίδια απόφαση θα ρυθμίζεται η λήψη φιλοδωρη¬ 
μάτων από το προσωπικό. 

4.1.7 Οι προϋποθέσεις πρόσληψης και εργασίας των 
σπασχολουμένων στο Καζίνο και κάθε αναγκαίος έλεγχος 
για την τήρηση της δημόσιας τάξης θα καθορισθούν σύμ¬ 
φωνα με τις διατάξεις των άρθρων 3 παρ. 6 και 4 παρ. 3 
του Ν, 2206/1994. Οι κυρώσεις παραβίασης των σχετικών 
διατάξεων καθορίζονται από την παρ. 6 του άρθρου 4 του 
Ν.2206/1994. 

4.2 Εποπτεία ίων καζίνων 

4.2.1 Η λειτουργία της Επιχείρησης Καζίνο υπόκειται 
στον έλεγχο του Κράτους, που θα ασκείται από την Επι¬ 
τροπή Εποπτείας της λειτουργίας των Καζίνων. 

4.2.2 Ο διοικητικός έλεγχος ασκείται από το Υπουργείο 
Τουρισμού και περιλαμβάνει τα αναφερόμενα στην παρ. 4 


του άρθρου 3 του Ν. 2206/1994. 

4.2.3 Η διαδικασία ελέγχου των μηχανημάτων, των προ¬ 
μηθευτών, των κατασκευαστών ή διανομέων των μέσων 
και υλικών διεξαγωγής των παιχνιδιών περιλαμβανομένων 
των μηχανημάτων με νομίσματα θα καθορισθεί με από¬ 
φαση του Υπουργού Τουρισμού κατόπιν ειοηγήσεως της 
Επιτροπής. 

Τις άδειες καταλληλότητας χορηγεί η Επιτροπή κατόπιν 
ελέγχου των υποβαλλομένων αιτήσεων, εντός είκοσι ημε¬ 
ρών από την ημερομηνία υποβολής των αιτήσεων αυτών 
με απόφασή της που εγκρίνεται από τον Υπουργό Τουρι¬ 
σμού. Αρνητική απόφαση θα πρέπει να είναι πλήρως αιτιο¬ 
λογημένη. 

4.2.4 Επιτρέπεται να καθορίζονται, συμπληρώνονται ή 
τροποποιούνται οι προδιαγραφές των μηχανημάτων, τα 
επιτρεπόμενα παιχνίδια, οι ασκούμενοι έλεγχοι και οι επι¬ 
θεωρήσεις των αρμοδίων ορνάνων (άρθρ. 3 παρ. 11 Ν. 
2206/1994). 

' Αρθρο 5ο 

Παραβάσεις και κυρώσεις - Ανάκληση της Άδειας - 
Απαγορεύσεις - Πληροφορίες 

5.1 Κυρώσεις παράβασης των όρων λειτουργίας 

Σε περίπτωση παράβασης των όρων λειτουργίας η Επι¬ 
τροπή Εποπτείας με αιτιολογημένη απόφασή της: 

α) Επιβάλλει πρόστιμο από δραχμών ενός εκατομμυρίου 
(1.000.000) μέχρι πεντακοσίων εκατομμυρίων 
(500.000.000) για κάθε παράβαση και σε περίπτωση υπο¬ 
τροπής μέχρι το διπλάσιο των ποσών αυτών. 

β) Ανακαλεί προσωρινά μέχρι τρεις (3) μήνες ή οριστικά 
την Άδεια λειτουργίας της επιχείρησης. 

5.2 Ανάκληση της Άδειας Λειτουργίας 

Ο Κάτοχος της Άδειας κηρύσσεται έκπτωτος και ανα¬ 
καλείται οριστικά η Άδεια λειτουργίας της Επιχείρησης 
Καζίνο για τους παρακάτω λόγους: 

α) Για την κατά παρέκκλιση της Αδειας λειτουργία της 
επιχείρησης Καζίνο. 

β) Για την μη εμπρόθεσμη και προσήκουσα έναρξη και 
εκτέλεση των έργων, που αναφέρονται και περιγράφονται 
οτο άρθρο 2 της παρούσας, καθώς επίσης και για την ανα¬ 
στολή της προόδου εκτελέσεως των εργασιών αυτών από 
αποκλειστική υπαιτιότητα του Κατόχου της Αδειας για ση¬ 
μαντικό χρονικό διάστημα. 

γ) Γ ια την πέρα των δέκα (10) ημερών υπαίτια καθυστέ¬ 
ρηση περί την εμπρόθεσμη καταβολή των παραπάνω 
(αρθρ. 3) οικονομικών υποχρεώσεων (ποσοστών ή παγίων 
ποσών) υπέρ Ε.Ο.Τ., Δημοσίου κ.λπ. 

5) Γ ια την κατά σύστημα παρακώλυση του ελέγχου λει¬ 
τουργίας του Καζίνο υπό των αρμοδίων Κρατικών Αρχών 
και Οργάνων 

ε) Γ ια την αναιτιολόγητη μη άμεση καταβολή των κερ¬ 
δών στους παίκτες του Καζίνο. 

στ) Λόγω θέσεως του Κατόχου της Αδειας υπό καθε¬ 
στώς εκκαθαρίσεως της περιουσίας του ή υπό αναγκα¬ 
στική διαχείριση ή λόγω κηρϋξεώς του σε κατάσταση πχω- 
χεΰσεως ή λόγω παύσης ίων πληρωμών. 

ζ) Σε όλες τις παραπάνω περιπτώσεις και σε κόθε άλλη 
περίπτωση, που προβλέπεται στην παρούσα η έκπτωση 
του Κατόχου της Άδειας, η ανάκληση της Άδειας γίνεται 
με απόφαση του Υπουργού Τουρισμού μετά σύμφωνη 
γνώμη της Επιτροπής Εποπτείας των Καζίνο, κατόπιν 
προη γουμένης ακρόασης του Κατόχου της Αδείας και επι- 

φέρει την αυτοδίκαιη ανάκληση όλων των επ’ ονόματι του 
Κατόχου της Αδειας αδειών λειτουργίας του Καζίνο και 
των συνοδευτικών της εγκαταστάσεων. 

5.3 Απαγορεύσεις 

Απαγορεύεται στους υπαλλήλους του Κατόχου Άδειας 
Λειτουργίας του Καζίνου, στα μέλη του Διοικητικού Συμ¬ 
βουλίου, στον Διευθύνοντα Σύμβουλο ή μέτοχο των Κατό¬ 
χων Αδειών λειτουργίας Καζίνων να μετέχουν σε παιχνί¬ 
δια, στοιχήματα ή είσπραξη κερδών άμεσα ή έμμεσα δι’ 
άλλων προσώπων εντός του Καζίνου με το οποίο τελούν 
σε οποιαδήποτε από τις παραπάνω σχέσεις. 

Στους παραβάτες των παραπάνω απαγορεύσεων επι¬ 
βάλλονται οι ποινές της παρ. 5 του άρθρου 4 του Ν. 2206/ 
1994. 

5.4 Πληροφορίες 

Για τη χορήγηση πληροφοριών που αφορούν οικονομι¬ 
κές και άλλες δραστηριότητες του Κατόχου της Άδειας 
και τις σχετικές κυρώσεις ισχύουν οι διατάξεις των παρ. 7 
και 8 του άρθρου 4 του Ν. 2206/1994. 

Άρθρο 6ο 
Γενικές Διατάξεις 

6.1 Ίδρυση Ανώνυμης Εταιρίας - Υποκατάσταση του 
Κατόχου της Άδειας 

6.1.1 Για την ίδρυση Ανώνυμης Εταιρείας από τον Κά¬ 
τοχο της Άδειας σύμφωνα με την Ελληνική Νομοθεσία, 
απαιτείται άδεια, που χορηγεί με απόφασή της η Επιτροπή 
Εποπτείας Καζίνων και εγκρίνεται από τον Υπουργό Του¬ 
ρισμού σύμφωνα με το άρθρο 3 παρ. 16 και 17 του Ν. 
2206/1994. Η άδεια αυτή επιτρέπει την υποκατάσταση 
της Κοινοπραξίας από την Α.Ε. σε όλα τα δικαιώματα και 
υποχρεώσεις, που απορρέουν από την παρούσα. 

6.1.2 Προϋπόθεση για την έγκυρη ως άνω υποκατά¬ 
σταση είναι η υποβολή στην αρμόδια Επιτροπή Εποπτείας 
Καζίνων σχεδίου του καταστατικού της προς ίδρυση Ανώ¬ 
νυμης Εταιρίας, στο οποίο πρέπει υποχρεωτικά να αναφέ- 
ρονται τα πλήρη στοιχεία των μετόχων και των μετοχών 
τους. 

6.1.3 Η μη συμμετοχή στην ίδρυση της ως άνω ανώνυ¬ 
μης εταιρίας ενός ή περισσοτέρων μελών της κοινοπρα¬ 
ξίας λόγω αποχώρησης δεν απαιτεί άδεια της Επιτροπής 
Εποπτείας Καζίνων, συνεπάγεται την απώλεια για το απο¬ 
χωρούν μέλος οποιοσδήποτε δικαιώματος αποκτά με την 
παρούσα και την ανάληψη του συνόλου των υποχρεώσεών 
του από τα λοιπά μέλη κατά τον λόγο της συμμετοχής τους 
στην κοινοπραξία ή την ως άνω ανώνυμη εταιρία. 

6.2 Μεταβίβαση δικαιωμάτων και υποχρεώσεων 

Στο καταστατικό του Κατόχου της Άδειας ή της παρα¬ 
πάνω (6.1) Ανώνυμης Εταιρίας πρέπει υποχρεωτικά να πε- 
ριέχονται οι όροι που αφορούν τη μεταβίβαση δικαιωμά¬ 
των και υποχρεώσεων της Επιχείρησης Καζίνο σύμφωνα 
με τις διατάξεις των παρ. 12 έως και 20 του άρθρου 3 του 
Ν. 2206/1994. 

6.3 Κάθε διάταξη που θεσπίζει προνόμιο ή προνομιακή 
μεταχείριση υπέρ οποιουδήποτε φυσικού ή νομικού προ¬ 
σώπου σε σχέση με την ίδρυση και λειτουργία Καζίνου δεν 
ισχύει. Επίσης δεν έχουν ισχύ οι διατάξεις του Κεφαλαίου 
Β του Ν. 2160/1993, πλην του άρθρου 8 παρ. 1 και παρ. 2 
εδαφ. α , β', γ' και δ'. 

6.4 Οι στον Ν. 2206/94 προβλεπόμενες να εκδοθούν 
Υπουργικές αποφάσεις κατ' ουδένα τρόπο θα αυξάνουν 
τις οικονομικές υποχρεώσεις του Κατόχου της Άδειας ή 


θα επιβαρύνουν γενικώς την θέση του, δεδομένου ότι 
όλες οι οικονομικές υποχρεώσεις του Κατόχου της 
Άδειας ορίζονται με την παρούσα άδεια. 

6.5 Σε περίπτωση, κατά την οποία η επένδυση, που πε- 
ριγράφεται στην παρούσα, ή μέρος αυτής υπαχθεί στις 
διατάξεις του Ν.Δ. 2687/1953, τότε όλοι οι όροι της πα¬ 
ρούσας μπορούν να περιληφθούν στην εγκριτική πράξη 
του άρθρου 3 παρ. 2 και 3 του Ν.Δ. 2687/1953. 

' Αρθρο 7ο 

Επίλυση διαφορών 

Με εξαίρεση τις περιπτώσεις για τις οποίες προβλέπε- 
ται στην Άδεια αυτή άλλος τρόπος ρύθμισης και με την 
επιφύλαξη του άρθρου 6.5 της παρούσας, κάθε διαφορά, 
διένεξη ή διαφωνία του Δημοσίου ή του Ε.Ο.Τ. και της Κοι¬ 
νοπραξίας από την εφαρμογή της παρούσας, που αφορά 
την ερμηνεία ή την εκτέλεση των όρων της, την έκταση 
των δικαιωμάτων και υποχρεώσεων του Δημοσίου και του 
Κατόχου της Άδειας και γενικά οποιοδήποτε ζήτημα που 
θα προκύψει από όδεια αυτή λύεται από τα Ελληνικά Δικα¬ 
στήρια, που εφαρμόζουν την ελληνική νομοθεσία συμπε¬ 
ριλαμβανομένου και του Νόμου 2206/1994 «Ίδρυση, Ορ¬ 
γάνωση, Λειτουργία, έλεγχος Καζίνων και άλλες διατά¬ 
ξεις», χωρίς να λαμβάνονται υπόψη οι διατάξεις του Ιδιωτι¬ 
κού Διεθνούς Δικαίου. 

0 Κάτοχος της Άδειας δια της παρούοης συναινεί οτην 
υπαγωγή του στην δικαιοδοσία και δωσιδικία των Ελληνι¬ 
κών δικαστηρίων στην Αθήνα και δια της παρούσας παραι- 
χείται κάθε δικαιώματος αμφισβητήσεως της δικαιοδο¬ 
σίας και δωσιδικίας αυτής με την προβολή λόγων ελλεί- 
ψεως αρμοδιότητας ή άλλων λόγων. 

’ Αρθρο 8ο 

Δικαιώματα του Δημοσίου 

Η εκ μέρους του Δημοσίου ή του Ε.Ο.Τ. ή των οργάνων 
τους τυχόν ανοχή παράβασης ή καταστρατήγησης κά¬ 
ποιου όρου της Άδειας αυτής σε καμμιά περίπτωση δύνα- 
ται να θεωρηθεί σαν έγκριση ή παραίτηση από δικαιώμα¬ 
τος του Δημοσίου ή του Ε.Ο.Τ. 

’Αρθρο 9ο 

Παραίτηση από Δικαίωμα προς ακύρωση της Άδειας 

Ο Κάτοχος της Άδειας αναγνωρίζει την παρούσα Άδεια 
έγκυρη και ισχυρή και παραιτείται του δικαιώματος του ν' 
αμφισβητήσει αυτή για οποιοδήποτε λόγο ακόμα και γις 
περιπτώσεις των άρθρων 178, 179, 281 και 388 του Α.Κ. 

Άρθρο 10ο 

Γενικοί όροι 

10.1 Αλληλογραφία 

Οποιαδήποτε επίσημη αλληλογραφία μεταξύ του Δημο¬ 
σίου και του κατόχου της άδειας θ' αποστέλλεται στις πα¬ 
ρακάτω Διευθύνσεις: 

Αν απευθύνεται προς την Επιτροπή Εποπτείας Καζί¬ 
νων: 

ΥΠΟΥΡΓΕΙΟ ΤΟΥΡΙΣΜΟΥ 

ΕΠΙΤΡΟΠΗ ΕΠΟΠΤΕΙΑΣ ΚΑΖΙΝΩΝ 

ΟΔΟΣ ΑΜΕΡΙΚΗΣ 2 

5ος ΟΡΟΦΟΣ - ΓΡΑΦΕΙΑ 517-518 

105 64 ΑΘΗΝΑ - ΕΛΛΑΔΑ 

ΤΗΛ. 3221239 ΡΑΧ 3232605 

αν απευθύνεται πρας τον κάτοχο της άδειας: 

ΚΟΙΝΟΠΡΑΞΙΑ ΚΑΖΙΝΟ ΑΘΗΝΩΝ 

ΜΑΝΤΖΑΡΟΥ11 

ΑΘΗΝΑ 

10.2 Γλώσσα 

Το ελληνικό κείμενο της παρούσας άδειας υπερισχύει 
οποιοσδήποτε μετάφρασης. 


Αρθρο 11ο 

Η ημερομηνία ενάρξεως ισχύος της παρούσης Αποφά- 
σεως 

Η ισχύς της παρούσης αποφάσεως αρχίζει από την δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιανουάριου 1995 

